Gehenna (band)

Gehenna er et black metal-band fra Stavanger, stiftet i 1993. 

Bandet har gitt ut sju studioalbum. Det har overlevd en rekke utskiftninger og pauser i aktiviteten, men er pr 2025 aktivt med det som kan betegnes som den originale besetningen fra tidlig 90-tall. 

Stilmessig har de også blitt assosiert med death metal, symfonisk black metal og thrash metal. 

Grunnlegger Morten «Sanrabb» Furuly skriver det meste av musikken, inkludert tekstene – som ofte handler om vold og religiøse temaer inkludert satanisme. WW-albumet (2005) har krig som tema. 

Historie
1993
Bandet ble startet i 1993 av Morten «Sanrabb» Furuly på gitar, Steffen «Dolgar» Simestad (Forlorn, Twin Obscenity) på vokal og gitar og Thomas «Sir Vereda» Haraldstad på trommer. Bandnavnet Gehenna kom raskt på plass og bandet ga ut demoen Black Seared Heart som kassett samme år. 

Like etter utgivelsen av bandets tospors EP «Ancestor of the Darkly Sky» (1993) sluttet Sir Vereda i bandet. Han ble erstattet av Per «Dirge Rep» (Husebø) Håvarstein, og Kenneth «Svartalv» Skibrek Halvorsen ble med på bass.

1994
I februar 1994 spilte bandet sin første konsert, og i mars kom debutalbumet First Spell på  Cacophonous Records. 

Nina «Sarcana» Hanslien ble med på keyboard. 

Bandet signerte kontrakt med plateselskapet på to nye studioalbum, for det som – inkludert First Spell – skulle bli den såkalte Spell-trilogien.

1995
I 1995 kom bandets andre studioalbum, Seen Through the Veils of Darkness (The Second Spell), med Kristoffer «Gram» Rygg (Ulver) som gjestevokalist på låta «Vinterriket». Dette albumet blir sett på som bandets gjennombrudd.

1996/1997
Like før bandets tredje utgivelse (1996) sluttet bassist Svartalv. Trond «Noctifer» Bentsen (Neetzach) tok over men spilte i bare seks måneder før han så seg nødt til å slutte. Frode «E.N. Death» Sivertsen (Agony, Forlorn) kom inn og spilte inn resten av det tredje studioalbumet Malice (Our Third Spell) som gjesteartist. Etter en påfølgende europaturné med Marduk og Mysticum ble han med i bandet på fulltid.

Sarcana og Dirge Rep sluttet i bandet etter en av turneene i forbindelse med tredjeplata. Sarcanas erstatter på keyboard ble Asbjørn «Damien» Beyer Log (Penitent, Wretched), og ny trommis ble Jan Egil «Blod» Fosse (Agony).

Med de to nye medlemmene gjorde Gehennas stil en dreining mot et hardere lydbilde, noe som ble tydelig på fjerdealbumet Adimiron Black (1998). Dette tilskrives at bandet mente at de ville miste mye av aggressiviteten ved å fortsette langs det melodiske sporet. Sanrabb ønsket også å markere et tydelig skille fra det han mente var blitt et for mykt, polert og perfekt lyduttrykk blant den tidens svartmetallband.

2000-årene
Bandet ble signert med Moonfog Productions i 1998 og ga ut albumet Murder i 2000. Her foredlet bandet det aggressive uttrykket fra forrige album, til det som har blitt deres mest thrash-inspirerte utgivelse. Plata var uten innslag av keyboard men med noe analog synth spilt av Sanrabb selv, og Ole «Nekro» Egeli (Escapetor, Zypher) bidro på gitar på tre av låtene. Fra 2000 var Kine Hult (The Kovenant, Satyricon) allikevel med i bandet på keyboard, og Frode «Amok» Clausen (Imperium, Desspo) var kommet med på bass.

Interne konflikter førte til en nærmere fem års pause for bandet, der kun Sanrabb fortsatt jobbet aktivt med låter som kunne bli Gehenna-materiell. I forbindelse med plata WW i 2005 – en utgivelse som vendte tilbake til svartmetallrøttene med nedstrippet sound – tok bandet opp igjen aktiviteten. Kjetil «Frost» Haraldstad (Satyricon) deltok som gjesteartist på trommer.

Gehenna spilte på festivalene Inferno 2001 og Inferno 2005.

I 2007 kom Dirge Rep tilbake som fulltidsmedlem. I desember samme år signerte de med Indie Recordings.

 2010-årene 
I 2010 forlot Amok bandet og ble erstattet av Edvard Andreas «Skinndød» Feed (Throne of Katarsis, Tyrant).

I 2012 spilte bandet på Wacken Open Air.  Samme år opplevde bandet to medlemsutskiftninger: originalmedlem Dolgar ble erstattet av Per-Oskar «Byting» Storholm (Ljå) og Dirge Rep av John «Slaktaren» Olsen (Ljå, Thurs).  Dolgar rakk å delta på innspillingen av bandets sjuende studioalbum, Unravel (2013), før han sluttet.

Disse årene bød ellers på flere gjenutgivelser i regi av Peaceville Records. Alle kom med utførlige historiske notater og bonusspor.

 Gjenutgivelsen av Adimiron Black (2011) har seks bonusspor: fra Deadlights EPen (1998), to demospor, en cover av tittelsporet fra Darkthrones Transilvanian Hunger og en instrumental live-intro.
 WW-gjenutgivelsen samme år kom med to alternative mikser av låtene «Grenade Prayer» og «Werewolf» samt en liveversjon av «Flames of the Pit».
 Murders gjenutgivelse i 2012 har en cover av Mayhem-låta «Cursed In Eternity» (fra samlealbumet Originators Of The Northern Darkness), «Crucified One (ADP Version)» fra Moonfog 2000-sampleren, alternative versjoner av «Murder» og «The Dead» samt fire instrumentalversjoner av låter fra albumet.

 2020-årene 
I 2024 slapp Darkness Shall Rise remastrede gjenutgivelser av demoen og de tre albumene i Spell-trilogien på LP og og CD. Hver vinylutgave kom med et hefte med intervjuer med de fem originalmedlemmene og tidligere upubliserte bilder, samt en A2-plakat.

Høsten 2025 spilte den originale besetningen låter fra Spell-trilogien (deres tre første utgivelser) på ekstremmetalfestivalen Beyond The Gates samt en klubbkonsert i Tyskland. I desember 2025 ble det annonsert at de også skal spille på Midgardsblot 2026.

 Diskografi 
Studioalbum
ÅrTittelPlateselskapLine-up1994First SpellHead Not FoundDolgar, Sanrabb, Dirge Rep, Sarcana, Svartalv1995Seen Through the Veils of DarknessCacophonous RecordsDolgar, Sanrabb, Dirge Rep, Sarcana, Svartalv, Gram1996MaliceCacophonous RecordsDolgar, Sanrabb, Dirge Rep, Sarcana, Noctifer, E.N. Death1998Adimiron BlackMoonfog ProductionsDolgar, Sanrabb, E.N. Death, Blod, Damien2000MurderMoonfog ProductionsDolgar, Sanrabb, E.N. Death, Blod, Nekro2005WWMoonfog ProductionsDolgar, Sanrabb, Amok, Kine, Frost2013UnravelIndie RecordingsDolgar, Sanrabb, Slaktaren, Skinndød
Samlealbum
ÅrTittelPlateselskapLine-up1996Black Seared HeartHolycaust RecordsSanrabb, Dolgar, Sir Vereda, Sarcana, Dirge Rep
EP
ÅrTittelPlateselskapLine-up1993Ancestor of the Darkly SkyNecromantic Gallery ProduksjonSanrabb, Dolgar, Sir Vereda1998DeadlightsMoonfog ProductionsSanrabb, Dolgar, E.N. Death, Damien, Blod
Demoer
ÅrTittelPlateselskapLine-up1993Black Seared HeartSelvutgittSanrabb, Dolgar, Sir Vereda

Medlemmer
+Nåværende medlemmerNavnArtistnavnTidsperiodeInstrumentEdvard Andreas FeedSkinndød2011 – i dagGitaristMorten FurulySanrabb1993 – i dagGitarist, vokalistJohn OlsenSlátrarinn2012 – i dagTrommeslager
+Tidligere medlemmerNavnArtistnavnTidsperiodeInstrumentSteffen SimestadDolgar1993 – 2012Bassist, vokalistPer (Husebø) HåvarsteinDirge Rep1993 – 1997, (2006 Session), 2007 – 2012TrommeslagerOle EgeliNekro2000GitaristFrode SivertsenE.N Death1996 – 2000BassistKenneth SvartalvSvartalv 1993 – 1996BassistTrond BentsenNoctifer 1996BassistFrode ClausenAmok2000 – 2011BassistKjetil-Vidar HaraldstadFrost2005TrommeslagerThomas HaraldstadSir Vereda1993TrommeslagerJan Egil FosseBlod1998 – 2001TrommeslagerStian JohannessenS. Winter2001 – 2005TrommeslagerNina HanslienSarcana / Nina1994 – 1997KeyboardistKine Hult 2000 – 2005KeyboardistAsbjørn Beyer LogDamien 1998 – 1999KeyboardistJan-Erik RomørenNag2000 – 2000Bassist

 Referanser 

 Kilder 

 Bandets offisielle nettsted

 Eksterne lenker 




Kategori:Band etablert i 1993
Kategori:Gehenna
Kategori:Norske black metal-band